లాట్వియా జానపద సాహిత్యం ముఖ్యంగా జానపద గీతాల నృత్యం వెయ్యి సంవత్సరాల పూర్వానికి చెందినదని భావిస్తున్నారు. ఇప్పటి వరకు 1.2 మిలియన్ల కన్నా ఎక్కువ గ్రంథాలు, జానపద గీతాల 30,000 మెలోడీలు గుర్తించబడ్డాయి.

13 వ, 19 వ శతాబ్దాల మధ్య జర్మన్ సంస్కృతికి అనుగుణంగా బాల్టిక్ జర్మన్లు (వీరిలో చాలామంది జర్మన్-పూర్వీకత కలిగిన వారున్నారు) 
ఉన్నత వర్గాన్ని రూపొందించి ఈ ప్రాంతంలో లాట్వియన్, జర్మన్ ప్రభావాలతో ప్రత్యేకమైన సాంస్కృతిక వారసత్వాన్ని అభివృద్ధి చేశారు. 20 వ శతాబ్దం ప్రారంభంలో ఈ ప్రజలు జర్మనీ, యునైటెడ్ స్టేట్స్, కెనడా మొదలైన ఇతర దేశాలకు చెల్లాచెదరైనప్పటికీ ఈ రోజు వరకు జర్మన్ బాల్టిక్ కుటుంబాలుగా జీవిస్తున్నారు. అయినప్పటికీ చాలామంది దేశీయ లాట్వియన్లు ఈ ప్రత్యేక సాంస్కృతిక జీవితంలో పాల్గొనలేదు. అందువలన ఎక్కువగా స్థానిక వ్యవసాయక పాగనిజ వారసత్వం సంరక్షించబడింది. పాక్షికంగా కొంతమంది క్రైస్తవ సంప్రదాయాలతో విలీనం అయారు. ఉదాహరణకు అత్యంత ప్రాచుర్య ఉత్సవాల్లో ఒకటైన జాని పేరుతో వేసవి కాలం నాటి ఒక పాగన్ మతవేడుకను సెయింట్ జాన్ ది బాప్టిస్ట్ విందు రోజున లాట్వియన్లు జరుపుకుంటారు.

19 వ శతాబ్దంలో లాట్వియా జాతీయవాద ఉద్యమాలు ఉద్భవించాయి. వారు లాట్వియన్ సంస్కృతిని ప్రోత్సహిస్తూ లాట్వియన్లను సాంస్కృతిక కార్యక్రమాలలో పాల్గొనడానికి ప్రోత్సహించారు. 19 వ శతాబ్దం, 20 వ శతాబ్దం ప్రారంభకాలాన్ని లాట్వియన్ సంస్కృతి సాంప్రదాయ యుగం అని లాట్వియన్లు భావిస్తున్నారు. ఉదాహరణకు ఇతర బాల్టిక్-జర్మన్ కళాకారుడు బెర్న్‌హార్డ్ బోర్చర్టు, ఫ్రెంచ్ రౌల్ డుఫ్ఫీ వంటి కళాకారుల రచనలు ఇతర యూరోపియన్ సంస్కృతుల ప్రభావాన్ని చూపించాయి.రెండవ ప్రపంచ యుద్ధం తరువాత అనేక మంది లాట్వియన్ కళాకారులు, ఇతర సాంస్కృతిక వర్గాల వారు దేశాన్ని విడిచిపెట్టి లాట్వియాను వదిలివెళ్ళిన లాట్వియన్ ప్రేక్షకులకు వినోదం అందిస్తూ వారి పనిని కొనసాగించారు.

" లాట్వియన్ సాంగ్ అండ్ డాంస్ ఫెస్టివల్ " లాట్వియన్ సంస్కృతి, సాంఘిక జీవితంలో ఒక ముఖ్యమైన ఉత్సవంగా ఉంది. 1873 నుండి ప్రతి ఐదు సంవత్సరాలకు ఒకసారి నిర్వహించబడుతుంది. ఇందులో సుమారు 30,000 మంది ప్రదర్శకులు పాల్గొంటారు. ఇందులో జానపద గీతాలు, సాంప్రదాయిక గాయక గీతాలు పాడతారు. ఉత్సవం కపెల్లా పాడటం మీద దృష్టి కేంద్రీకరిస్తుంది. ఇటీవలి కాలంలో రిపర్టోరేలో ఆధునిక పాపులర్ పాటలు చేర్చబడ్డాయి.

సోవియట్ యూనియన్లో చేర్చిన తర్వాత లాట్వియన్ కళాకారులు, రచయితలు సోషలిస్టు వాస్తవిక శైలిని అనుసరించాల్సి వచ్చింది. 1980 ల నుండి సోవియట్ యుగంలో అత్యంత జనాదరణ పొందిన పాటలతో, సంగీతం బాగా ప్రాచుర్యం పొందింది. ఈ సమయంలో పాటలు తరచూ సరదాగా సోవియట్ జీవన విధానాలను వివరిస్తూ లాట్వియన్ గుర్తింపును కాపాడటం గురించి ఆలోచనలు రేకెత్తించాయి. ఇది సోవియట్ యూనియనుకు వ్యతిరేకంగా ప్రజల నిరసనలను ప్రేరేపించింది. కవిత్వానికి జనాదరణ అధికరించింది. స్వాతంత్ర్యం తరువాత థియేటర్, దృశ్యం, గాత్ర సంగీతం, శాస్త్రీయ సంగీతం లాట్వియన్ సంస్కృతిలో అత్యంత ప్రసిద్ధ శాఖలుగా మారాయి.

2014 జూలైలో రిగా 8 వ ప్రపంచ కోయిర్ ఆటలకు ఆతిథ్యం ఇచ్చింది. ఇందులో 70 కి పైగా దేశాలకు ప్రాతినిధ్యం వహించే 27,000 మంది కంటే అధికమైన కోరిస్టర్లు, 450 మంది గాయకులు పాల్గొన్నారు. ప్రపంచంలోనే అతిపెద్దదైన ఈ తరహా ఉత్సవానికి ప్రతి రెండు సంవత్సరాలకు ఒకసారి విభిన్నమైన నగరాలు ఆతిథ్యం ఇస్తున్నాయి.

సంస్కృతి
వాతావరణం
గణాంకాలు
ఆర్ధికం